Тулїпан

**Тулїпан** (лат. *Tulipa*) то назва роду монокотиледонских рошлїнох. Род облапя вецей як 100 файти, природно су розпрестарти у Азиї, южней Европи и сиверней Африки. Центер диверзитета (место найвецей файтох) то обласци горох Памир и Гиндукуш, як и степи у Казахстану. Вельке число файтох, як и вихованих култиварох и гибридох, хаснує ше як украсни рошлїни у заградкох, черепох и паркох. 

## Опис
Тулїпан то рошлїна котра ма цибульку  грушковей форми, заокруглєна з єдного боку, а з другого скляпчисцена. Достал мено по турскей назви *tülbent* хтора ма фундамент у персийским слову *турбан*. Зоз цибульки рошнє нїзка рошлїна, висока од 10 по 70 цм. Найчастейше ма 2-6 лїсца (даєдни файти маю и 12 лїсца), желєней лєбо блядожелєней фарби, досц широких, на верху оштри. Квиткова палїчка месната, слаба, на концу ше находзи купасти, мисочкови лєбо гвиздасти квет. Квети вельки и рошню на верху стебла. Найчастейше єден квет рошнє на єдним конарчку, алє постоя и файти котри маю и до 4 квети на єдним конарчку. Квети вельки, рижних фарбох, найчастейше з трома лїсточками, вельким тлучком у штредку и прашнїками коло тлучка. Квитню од априла по май. Дзеля ше на два способи; по форми квитка и по часу квитнуца.

### По форми квитка
Тулїпани Фостерияна: нарошню 20-40 цм, маю 3-4 вайцасти лїсца, квитки длугоки до 15 цм, у форми дзвона, блїщацей червеней фарби зоз чарну основу квитка и жовтим рубцом.

Тулїпани Триюмф: нарошнє до 45 цм, лїсца му широки, квитки вельки и широкого спектра фарбох. Квитню на початку априла.

Тулїпани Дарвин: нарошню до висини  50-60 цм, квиткова палїчка ценка и моцна, а квитки вельки штирокутней форми. Квитню штредком априла.

Лелийови Тулїпан: випатра як лелия, нарошнє 50-55 цм, квиток  узки и длугоки. Квитково лїсточка на верху оштри, а кед квитню та ше ширя на вонка. 

Тулїпани Котидж : ґрупа класох тулїпанох. Квитки вайцасти, моцни, а постоя и файти округлей и видлуженей форми квитка

Тулїпани Папаґаї: ма лїсточка нєєднакей велкосци, на рубцох оштри, квитково палїчки длугоки 35-55 цм, квитки єдноставни, у форми копи, часто нєправилно поцифровани з рижнима фарбами.

### По часу квитнуца

♦ барз вчас квитню (од конца децембра по 15. януар)

♦ вчасне квитнуце ( од 15. януара по 15. фебруар)

♦ нормалне квитнуце (од 15. фебруара по 15. марец)

♦ позне квитнуце (од 15. марца по 15. април)

♦ барз позне квитнуце (од 15. априла по штредок юния)

## Файти

## Жридла

* Blunt, Wilfrid. *Tulipomania*

* Clusius, Carolus. *A Treatise on Tulips*

* Dash, Mike. *Tulipomania*

* Pavord, Anna. *The Tulip*

* Pollan, Michael. *The Botany of Desire*

## Ґалерия

Файл:Tulipfarm.jpg|Фестивал тулїпанох у ЗАД, 2007.р. 
Файл:Tulip-blossom.jpg|Тулїпан Блоссом (Blossom)
Файл:Tulip Gavota.jpg|Тулїпан Ґавота (Gavota)
Файл:Tulip Diaries (49753556866).jpg|Тулїпан диариес (Diaries)
Файл:Pink tulip 2025.jpg|Тулїпан пинк
Файл:Wooden Shoe Tulip Farm - DPLA - 4680fa3e2a30b1f0ec934dfe8a2b15db.jpg|Польо тулїпанох
Файл:Tulips and blossom tree at Kew Gardens.jpg|Тулїпани у трави
Файл:Flowers and lake Lugano.jpg|Тулїпани коло озера у Луґану
Файл:White tulip (258334149).jpg|Били тулїпани 
Файл:Tulips and Blossom in High Street North Berwick - geograph.org.uk - 7769986.jpg|Тулїпани як украс на улїчки
Файл:Wooden Shoe Tulip Farm - DPLA - e4cb26690761efdfe1efae6d6e878b94.jpg|Фарма тулїпанох у Голандиї
Файл:Tulipa kaufmanniana Baranovichi April 2022.jpg
Файл:Blossoms and Platanus trees by lake Geneva.jpg|Плантажа тулїпанох у Женеви
Файл:Colourful Tulips.jpg|Тулїпани у парку
Файл:Wooden Shoe Tulip Farm - DPLA - 4083f4eb0a6f33bfdf64cc5ff7902357.jpg|Фарма тулїпанох


## Вонкашнї вязи

*  Stari tulipani

*  Dar tulipana 

*  Podaci o oko 3700 imena tulipana

Катеґория:Рошлїни